CELEX: 62012TN0087
Language: et
Date: 2012-02-23 00:00:00
Title: Kohtuasi T-87/12: 23. veebruaril 2012 esitatud hagi — Duff Beer versus Siseturu Ühtlustamise Amet — Twentieth Century Fox Film (Duff)

14.4.2012   
            
            
               ET
            
            
               Euroopa Liidu Teataja
            
            
               C 109/32
            
         23. veebruaril 2012 esitatud hagi — Duff Beer versus Siseturu Ühtlustamise Amet — Twentieth Century Fox Film (Duff)
   (Kohtuasi T-87/12)
   2012/C 109/64
   Hagiavalduse keel: saksa
   
      Pooled
   
   
      Hageja: Duff Beer UG (Eschwege, Saksamaa) (esindaja: advokaat N. Schindler)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Twentieth Century Fox Film Corporation (Los Angeles, Ühendriigid)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 12. detsembri 2011. aasta otsus (asi R 0456/2011-4) ja Siseturu Ühtlustamise Ameti vastulausete osakonna 14. jaanuari 2011. aasta otsus (nr B 1 603 771);
            
         
               —
            
            
               jätta Siseturu Ühtlustamise Ameti kohtukulud tema enda kanda ja mõista temalt välja hageja kohtukulud;
            
         
               —
            
            
               teise võimalusena: peatada menetlus kuni Siseturu Ühtlustamise Ameti menetluses olevas asjas 000005227 C, milles on esitatud õiguste tühistamise nõue, ja The Court of Commerce of Brussels’i menetluses olevates asjades 2009/6122 ja 2009/6129, milles on esitatud ühenduse kaubamärgi nr 001341130 tühistamise nõue, jõustunud otsuste tegemiseni.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: Must-valge-punane kujutismärk „Duff” kaupadele ja teenustele klassides 32, 35 ja 41 (taotlus nr 8 351 091).
   
      Vastulause aluseks oleva kaubamärgi või tähise omanik: Twentieth Century Fox Film Corporation.
   
      Vastulause aluseks olev kaubamärk või tähis: Kujutismärk „Duff BEER” (ühenduse kaubamärk nr 1 341 130) kaupadele klassis 32.
   
      Vastulausete osakonna otsus: Vastulause rahuldati osaliselt kaupade ja teenuste suhtes klassides 32 ja 35.
   
      Apellatsioonikoja otsus: Jätta kaebus rahuldamata.
   
      Väited: Määruse nr 207/2009 artikli 8 lõike 2 punkti b rikkumine, kuna vastandatud kaubamärkide puhul ei esine segiajamise tõenäosust ja määruse nr 2868/95 reegli 20 lõike 7 punkti c koostoimes reegli 50 lõikega 1 rikkumine seoses hageja esitatud apellatsioonimenetluse peatamise taotluse üle otsustamisel tehtud kaalutlusveaga.